LidanRubinov/Halacha-QA huggingface dataset:
שאלה: ההבנתי מה אני באמת רוצה: אני כבר הרבה זמן מחפש את עצמי, ממש במלחמה בין שתי עולמות! אני לא יכול לתאר את הקושי שבדבר. אבל ב"ה בשבוע האחרון הצלחתי ממש להגיע להבנה לגבי עצמי, ומה אני באמת רוצה! להתקרב לה לאהוב, לעבוד, לרצות באמת! ואני לא יודע מה לעשות. כאילו אני לא איזה חוטא ב"ה אבל אני רוצה באמת להתקדם.! במיוחד לימוד התורה זה ממש קשה לי! אני רוצה מאוד, אבל אני לא מתחהר. לא יודע מה ללמוד, איך ללמוז, כמה ללמוד. זה פשוט קשה לי. אשמח לעזרה
תשובה: לשואל היקר, בהשגחה פרטית אני כותב את התשובה מיד אחרי פורים. האמת, שגם השאלה נראתה לי כאילו נכתבה בעקבות פורים. בפורים לעיתים קרובות גם אני חווה דברים מאוד מאוד דומים לשלך: הבנה שמקומי הוא בקדושה, רצון להתקרב אל ה, רצון להתקדם בעבודת השם. אחר כך נוצרת איזושהי מבוכה: מה עושים עם הרצונות הללו? איך מיישמים אותם בחיים? בדרך הטבע, אם לא נעשה איתם משהו, הם פשוט יעלמו וימוגו. הרצון דומה מאוד לנוזל: אם לא יוצקים אותו לכלי ששומר עליו   הוא נבלע, ולא משאיר שום סימנים. נדמה לי שבשלב הזה צריך לעשות סוויץ, ולעבור מההתלהבות   לתוכנית מסודרת. תוכנית שכמובן ניתנת ליישום, אחרת אין לה הרבה ערך. תוכנית שבנויה מצד אחד על אתגר (אחרת היא תשעמם, וגם לא תקדם), ומצד שני אין בה קפיצה גבוהה מידי. תוכנית מעשית, עד לרמת היום יום. את זה, כמובן, תצטרך לבנות בעצמך, או להתייעץ עם מישהו שמכיר אותך מקרוב. לשאלה באינטרנט יש הרבה יתרונות, אך זה לא אחד מהם (אם תרצה, תוכל לשאול שוב ולכתוב לי בפירוט יותר, ואשתדל לבנות איתך יחד משהו מתאים). בגדול, תוכנית כזו צריכה לענות על הצרכים השונים שיש לנו בנפש, ולאזן בינם. לדוגמא: צריך להיות בה התייחסות למעשים (מצוות, התנדבות וכדו ), לשכל (לימוד תורה), לכוחות הרוחניים (תפילה), וכו. קשה להתקדם באפיק אחד, בלי להתייחס לאפיקים האחרים, כי הדברים משולבים אחד בשני. זה בגדול. כשתתחיל ללכת בדרך המסודרת שבנית לעצמך, אני בטוח שזה ייצר אצלך הרבה סיפוק, ויתן כח להתקדם הלאה למקומות שלא צפית מראש. לגבי השאלה השניה, מה ללמוד ואיך, התשובה מאוד דומה: כדאי לבנות תוכנית מסודרת של התקדמות. ברור לי שתוכל למצוא דברים מתאימים שידברו אליך ויענינו אותך. אולי ספר, אולי חברותא, אולי שיעור. בכל שנה מדפיסים במדינת ישראל מאות ספרי קודש חדשים, וסביר שלפחות אחד מהם נכתב במיוחד בשבילך. אם בכל זאת לא תמצא את הספר  שלך, אין ברירה, תאלץ לכתוב אותו בעצמך. (אגב, זו היתה ההמלצה של הרב קוק לכולם, בהקדמה לספרו מוסר אביך). לגבי המלצות ספציפיות   אם תכתוב לי קצת יותר בפירוט מה הכיוון לך, נוכל לחשוב יחד על משהו מתאים. אני מרגיש שאתה נמצא עכשיו ( לפני חודש וחצי.) במקום מאוד מאוד טוב, אז פשוט לך על זה! אתה יכול לעשות המון בשנה הזו, בכל מצב שאתה נמצא בו! נדמה לי שכבר נאמר באיזשהו מקום  ולא תהיה בן שבע עשרה יותר  (לא מצאתי את המקור בפרויקט השו"ת(-:)). בהצלחה רבה! אם תרצה תשובה שהיא עוד יותר  בשבילך, תוסיף עוד כמה פרטים, ובשמחה אנסה לבנות איתך משהו. והמון שמחה! אלעזר
שאלה: ככהן בחדר לידה: האם מותר לכהן להיות בחדר לידה עם אשתו?
תשובה: כניסת כהנים לבית חולים היא דבר בעייתי מלכתחילה מאחר ויש מתים בבית החולים ואסור לכהן להטמא למת. עם זאת, רבים התירו כניסת כהן לבית חולים (לאגפים בהם אין מתים) במקרה מצווה או צורך, כבוד הבריות, פרנסה וכדומה וכך נוהג העולם. לפיכך אם המטרה היא לסייע לאשתך ולהיות לצדה בשעת הלידה, נוהגים להתיר. עיין עוד ב"תחומין" חלק י"ט. (התשובה ניתנה מהרב רונן נויבירט) רבני ורבניות בית הלל עונים לשו"ת גם בפייסבוק
שאלה: אאזכרה בשנה מעוברת2: חמותי נפטרה ב-ד בניסן תשע"ג יום שישי בשעה 23:45 בלילה. שאלתי: מתי חלה האזכרה של 11 חודש השנה? ומתי עולים לבית העלמין? מתי חל יום השנה דהיינו יב חודשים? כמובן בגלל השנה המעוברת. וברשותך מתי נהוג לערוך את סעודת המצווה?
תשובה: מהשמים תנוחמו, 11 חודש - ד אדר א 12 חודש - ד אדר ב יום השנה - ד ניסן אין חובה ללכת לבית העלמין. מי שנוהג ילך אחד התאריכים הנ"ל (בד"כ עדיף אם ביום השנה) ויש המעדיפים ללכת בערב ר"ח ניסן. אין שום מצווה בסעודה. האזכרה היא לימוד תורה, מי שנמצא בחברה בה הדרך למשוך את האנשים ללמוד תורה זה האוכל - יגיש להם אוכל בכל אחד מהתאריכים הללו או בחלקם לפי רצונו. העדיפות היא: יום השנה ד ניסן ואח"כ ת יב חודש ולאחר מכן ה 11 חודש. מי שבא ללמוד תורה גם בלי אוכל - קדוש יאמר לו. בבנין ירושלים תנוחמו דוד לוי לבירור נוסף 098987548
שאלה: ככשרות: חיממתי מרק עם עוף בסיר בשרי וכשהרמתי את המכסה של הסיר,טיפת מים מן המכסה נפלה לסיר חלבי שהיה בקרבה (לפני מספר שעות חיממתי בסיר החלבי חלב) השאלה היא האם הסיר החלבי צריך הגעלה או שזה בטל בשישים?
תשובה: לא כתבת את כל הפרטים ולכן לא ניתן לומר בזה הלכה ברורה. אולם נכון שיש ביטול ב60. ונוסף על כך החכמת אדם סובר בצורה כזאת שטיפה שנופלת אין דינו כעירוי מכלי ראשון. ולכן צריך רק לנקות את הסיר.
שאלה: טטריקס - דגני בוקר של נסטלה: האם טריקס - דגני בוקר של נסטלה בהשגחת יו פרווה מתאים לספרדים?
תשובה: באופן כללי רוב גופי כשרות בחו"ל פוסקים שגזירת בישול גוי אינו שייך באוכל שמיוצר במפעלי תעשייה. ולכן הם אינם דורשים שיהודי יבשל את האוכל שהיא שיטת הספרדים ואף לא דורשים שיהודי רק ידליק את האש (והגוי יבשל) שהיא שיטת האשכנזים. ולכן נראה שמי שלא נהג לסמוך על השיטה של גופי הכשרות הללו לא יצרוך אותם. אולם הגזרה חלה אך ורק על אוכל שגם עולה על שולחן מלכים וגם לא נאכל חי (כלומר בלי בישול) יש מחלוקת בין גדולי הפוסקים בשאלה האם דגני בוקר כלולים בגזירה. ואין לנו מידע מה כל פוסק סובר בסוגיא זו. הרה"ג הרב מרדכי אליהו סובר שחל איסור גם על דגני בוקר.
שאלה: לללכת להופעה בספירת העומר: הרב אני גר בחו ל ומתעסק במוסיקה. ישנו אומן שמגיע להופיע בעיר בה אני מתגורר אך מועד ההופעה הוא 8 למאי 2014 שנופל השנה בימי ספירת העומר, לאחר יום העצמאות אך לפני ל ג בעומר. זהו אומן שנכוויתי בקניית כרטיסים להופעה שלו לפני כשנה, אז שילמתי על 2 כרטיסים להופעה שלו ורק אחר כך ראיתי שהמופע עתיד להתקיים בזמן 9 הימים. לא הלכתי למופע לאחר שענו לי באתר כאן שזה לא נאה. הוחזר לי רק עלות של כמעט כרטיס אחד מבין השניים שרכשתי בזמנו כעת, עוד לא הזמנתי את הכרטיס עד אשר תהיה לי תשובה מכם. מדובר בכרטיס יחידי כי לא נשארו כמעט כרטיסים פנויים, במחיר זול יחסית שעם המתנה מועטה גם הוא כנראה לא יישאר פנוי. זה אומן שאני מאד מעריך ומתכנן ללכת לראותו מופיע כבר שנים., בנוסף הליכה להופעה כזו מהווה מעבר להנאה ממנה כמובן, גם סוג של למידה עבורי כמוסיקאי. לאחר ספירת העומר אותו אומן ממישך להופיע בערים אחרות אליהם קשה יהיה לי כלכלית ותחבורתית להגיע, כך שזו תמונת המצב. האם יש לי היתר ללכת להופעה?אני מוכן אפילו ללכת לראותו לבדי ללא אשתי כי פשוט אין עוד כרטיס. ספירת העומר חמורה פחות ככל שידוע לי מאשר 3 השבועות ובטח מאשר 9 הימים. מחכה לתשובתכם המהירה ישי
תשובה: לא מצאתי היתר עיין:
שאלה: ממתנה זה צדקה?: האם לתת מתנה "ככה סתם" ללא סיבה או אירוע נחשב צדקה? אם האדם לא ממש נזקק, אבל זה חפץ שחסר לו והוא צריך (למשל מטפחת ראש לאישה שיש לה מעט). המון
תשובה: לשואלת צדקה זה לעניים. לתת לחבר מתנה שחסרה לו, זה לא צדקה אם הוא לא עני. קשה להגדיר עוני. כל אחד מאיתנו חסר לו משהו. כל אחד מאיתנו יש דברים שהוא לא קונה בגלל שאין לו מספיק כסף, ואם היה לו יותר הוא היה קונה. זה לא הופך אותו לעני ואת המתנה לצדקה. בד"כ עני מדובר על אדם שאין לו את היכולת לרכוש לעצמו דברים בסיסיים - אוכל, לבוש בסיסי, חשמל ומים, כלי בית בסיסיים וכד. מצד שני, גם מתנה "ככה סתם" לחברה שחסר לה משהו זה דבר חשוב. בפורים יש מצוות מתנות לעניים, ויש מצוות משלוח מנות איש לרעהו, שמטרתה להרבות חיבה ואהבה בין חברים. זה מדובר גם בחברים שלא חסר להם. ודאי שמתנה של מטפחת או בגד אחר לחברה שחסר לה זה דבר ראוי וחיובי, (גם אם אינו נכנס להגדרה ההלכתית של צדקה), וזה נכנס לגדרים של מצוות של בין אדם לחברו וגמילות חסדים. אפי קיציס
שאלה: ששיר של יום: מדוע תיקנו ח את שיר של יום בתפילת שחרית?
תשובה: לשואל כיון שכאשר בית המקדש היה קיים, היו הלויים שרים מזמורים אלה בזמן הקרבת קורבן תמיד של שחר. כנגד זה אנו מתפללים מזמורים אלה בסוף התפילה אפי קיציס
שאלה: ככמה עולה 1 גרם כסף טהור: רציתי לשאול כמה עולה היום גרם אחד כסף טהור?
תשובה: בשביל זה יש את "הרב" גוגל
שאלה: קקוואקר: האם יש צורך לברור קוואקר של חברת קוואקר שבא בקופסא אטומה ולאחר הפתיחה הוכנס למקרר? אם כן, כיצד?
תשובה: יש צורך לברור
שאלה: טטיפולי שיניים לאבל: יש לי מטופל שבעבורו אני שואל את השאלה הבאה: האם מותר לאבל בתוך ה-30 לבצע טיפולי שיניים כדוגמת כתרי חרסינה? יש לציין שהכתרים הינם באזורים שאינם אסטתיים והאינדיקציה לביצועם היא כמעט לחלוטין לצורך בריאות ושימור השיניים, ושיפור הפונקציה. במידה ומותר, האם גם ראוי לעשות כן או שזה בגדר מותר אך יש מקום להחמיר? יוני סטודנט לרפואת שיניים שנה שישית
תשובה: לשואל: לא שמענו על איסור של טיפול רפואי בשנת האבלות ותוך השבעה יש לנהוג להקל כשיש מצב חמור. הרב אריה שטרן ראש מכון הלכה ברורה
שאלה: ההזרעה לפני טבילה: אני לא בטוחה זו הכתובת הנכונה לשאלתי, במידה ולא אשמח אם תוכל להפנות את השאלה לכתובת הנכונה. ב"ה אני בהריון אחרי הזרעה מלאכותית. בשל מועד הביוץ ההזרעה נעשתה ביום שישי בצהריים כאשר הטבילה התקיימה רק כמה שעות לאחר מכן, בערב שבת. חשוב לי לציין שכל הטיפול והמעקב כולל ההזרעה עצמה נעשו על ידי רופא דתי וירא שמיים, מוכר ונחשב מומחה בתחום הפוריות. לאחרונה התחוור לי בדיעבד שהמציאות של הזרעה לפני טבילה היא בעייתית מבחינה הלכתית, וייתכן שהיה עלי לטבול במקוה גם לפני ההזרעה, בנוסף לטבילה של סיום שבעה נקיים שהייתה לאחר מכן. חשוב לי לדעת שאכן נהגנו כשורה, אפילו בדיעבד, ושהילד יהיה בעז"ה כשר לכל דבר וענין. ב שושנה (שם בדוי)
תשובה: ראשית, אני מאחל לכם שההריון יהיה מוצלח, ובעזרת ד  תחבקו בן בשמחה. ועכשיו - להירגע. מיסוד הדין, מותר לעשות את ההזרעה גם בימי האיסור, וכאשר מדובר בביוץ מוקדם הדבר אף נעשה בהיקפים גדולים. גם אם לא טובלים קודם לכן. ואפילו אלה שסוברים כי חובה לטבול קודם לכן (ושוב לאחר שבעה נקיים) - אינם חולקים על כך שהילד יהיה כשר לכל דבר ועניין. ועל כן אפשר להתמסר להריון, לבריאותך, ולהתכוננות ליום הנפלא שיבוא בעזרת ד.
שאלה: ממה הבעיה בלקחת טרמפים?: :) אנחנו תלמידות באולפנא, ולפני מס שבועות נתפסנו כשאנחנו תופסות טרמפ בניגוד לחוקי האולפנא, ורצינו לדעת ולהבין מה באמת הסכנות שבנסיעה בטרמפים. הרי אנחנו לא נוסעות לבד, ויודעות לברור טרמפים, ויוצאות מנקודת הנחה שבסה"כ בנ"א הם טובים. ויישר כח!!:)
תשובה: כבר אמרו חכמים ממנו ששאלת חכם היא חצי תשובה, ועצם העובדה שאנחנו פה ואתם מחשבות מסלול מחדש כבר מדברת בעד עצמה. למה יכולתם שיהיה  עבר-נגמר  ולתפוס טרמפים ליעד הבא. קיצור, שכוייח לכם! בואו נתחיל מהעובדה הפשוטה שכל עוד האולפנא שלכם אסרה את זה, אז לא משנה כמה תחשבו שזה טפשי ותמצאו אלף ואחת הסברים סותרים ו אפילו בצד שלנו וזה, זה פשוט לא. למה היום זה האולפנא, מחר הרכזת בשרות ומחרתיים הבוס בעבודה. יש יותר מעניין לדעת ליישר קו עם המסגרת שבחרתם. ועזבו אתכם טרמפים, בכלל להתמלא בענווה, לדעת קצת להוריד ת ראש ולהתבטל בפני מי שגדול מכם זאת אחלה דרך אם לא הדרך בה"א הידיעה להיות כלי קיבול ולהצליח להרוויח את השנים האלה בתור שנים משמעותיות שאתם בונות את עצמכם בהם. חוצמזה, שלהיות אופטימיות ולצאת מנקודת הנחה שבסך הכל אנשים הם טובים, זה באמת יופי וטוב. אממה, העולם מלא בכאלו שהיו בטוחים  לי זה לא יקרה, ותנחשו מה? זה אכן קרה להם. רק כשהם גילו את זה היה טו לייט. למה סיפורי אחמד בן שרה או פגיעות, הטרדות ותאונות דרכים על ימין ועל שמאל של כאלה שחושבים שהכביש של אבא שלהם, הצחקתם אותנו, זה החדשות של שוויץ, לא משהו שקורה במדינה שלנו. ואם קורה, זה יכול לקרות רק למי שלא יודעת לברור טרמפים כמוכם. למה בדרך כלל אנשים שלא נוהגים זהיר או עלולים לפגוע בך זה כתוב להם על המצח במרקר. ברור שמלשאול מישהו לאן הוא מגיע ו אפשר לתהות על קנקנו פלוס להכיר לעומק (ככה מקבלים אנשים לעבודה בשב"כ). וכשזה קורה באמת שלא צריך יותר מפעם אחת. פעם אחת יותר מידי. ככה שכל הרזומה עם כל הטרמפים הטובים והמוצלחים מחוויר ועומד בפינה. על האייפון שלכם תשמרו עם מדבקת זכוכית ומגן סיליקון שחבל על הזמן, למה זה שווה ת מאה חמישים   מאתיים שקל, תיקון הרבה יותר כואב בלב ובכיס, אבל החיים שלכם זה בקטנה, לא שווים ת עשרים שקל באוטובוס. לפעמים מרוב אידיאלים וגובה שוכחים את הפשוט, הטריוויאלי והבסיסי ביותר של  ונשמרתם מאד לנפשותיכם, שבלעדיו פשוט אי אפשר לממש את כל השאר. רק טוב רינת rintz3 gmail.com
שאלה: תתערוכה בשבת: לצורך עבודתי אנו מציגים בתערוכה בחו"ל הפתוחה גם בשבת. שאלתי האם מותר להגיע לתערוכה בשבת לצורכי פגישות עם קניינים? (אין מכירה במקום - רק תצוגה). עליי לציין כי ההגעה לתערוכה אינה כרוכה בחילול שבת וכן בתערוכה עצמה לא נעשת שום פעולה מחללת שבת בפועל. במידה ולא אגיע יגרם הפסד מאחר והביתן יהיה סגור.
תשובה: אמת הדבר שאיני מכיר טוב מספיק את המציאות, וכשרב לא מכיר טוב מספיק את המציאות - הוא אינו יכול לכוון את פסיקתו כראוי. מה שאני כותב אפוא הוא בקווים כלליים בלבד, ואתה צריך לגזור ממנו את המשמעות לגביך. אני מאוד מחמיר בכך. את השורש להחמרה כתבתי במאמר הזה: כמתבונן מן הצד קשה לי שלא לראות פגיעה בשבת חמורה מזו שאתה מציע. אני מבין כי מדובר בהפסד משמעותי, אולם לאורך הדורות כולם הפסידו אנשים ממון כדי לשמור שבת. כיוון שאני עצמי לא עמדתי בניסיון זה איני יכול לומר מעבר לכך.
שאלה: ממטריה בשבת: מדוע אסור להשתמש במטרייה בשבת?
תשובה: יש איסור בשבת לבנות אוהל קבע. איסור זה הוא איסור תורה וחכמים הרחיבו את הגזירה לבניית אהל ארעי או דברים המזכירים אהל. לגבי מטריה, הנודע ביהודה (הרב יחזקאל לנדא המאה ה-18) החמיר במטריה משום אהל ארעי. היו שחלקו על כך (כגון החתם סופר), אך בסופו של דבר החומרה הזו התקבלה בכלל קהילות ישראל. (התשובה ניתנה מהרב רונן נויבירט) רבני ורבניות בית הלל עונים לשו"ת גם בפייסבוק
שאלה: ההבחור משלם עליי: ב"ה אם אני נפגשת עם בחור בידיעה שזוהי פגישת נסיון ואולי תהיה האחרונה. אז זה שהוא משלם עליי זה חשש גזל?
תשובה: אין בזה לא גזל ולא חשש גזל. זה חלק בלתי נפרד מעולם הדייטים. גם אם היית באה מראש כדי להיפרד. והיכן הגבול? הגבול הוא אם ח"ו היית באה כדי לנצל אותו. ישנם דברים בח האוסרים על אדם לקיים יחסי אישות עם אשתו שהוא החליט כבר לגרשה, ולמעשה הוא חורש עליה רעה, ומנצל אותה כל עוד הגרושים לא התקיימו (להסיר ספק: בהסכמה הדדית הדבר מותר). זה לא המצב בו את נמצאת. ובעזרת ד  תמצאי את זיווגך במהרה
שאלה: ששקר: רציתי לדעת איך אפשר לעשות תשובה על שקר ששקרתי. השקר ממש יושב עלי. במיוחד שמדובר באדם קרוב ואין לי אומץ לומר לו ששיקרתי.
תשובה: אכן, בעיה מטרידה ואמיתית. אני חושב שההתייסרות שלך, על השקר ששיקרת, מכפרת על המעשה.
שאלה: בברכות: כבוד הרב ברשותך מספר שאלות שדי מטרידות אותי: 1. הבנתי שבארוחה עם לחם, ברכת המוציא פוטרת מברכות על שאר המאכלים שבאותה ארוחה. שאלתי היא מה במקרה של ארוחה ללא לחם שברכתה מזונות, האם עליי לברך תחילה על המאכל שעליו מברכים מזונות ואין צורך לברך על שאר המאכלים? או שזה כך רק במקרה של תבשיל או מאכל שהחלק העיקרי בו (לדוגמא "מג דרה" - תבשיל של אורז עם עדשים) הוא מאכל שעליו מברכים מזונות? מה במקרה של ארוחה שעל רוב המאכלים בה מברכים שהכל? (ללא לחם כמובן) 2. דבר נוסף שלא ברור לי הוא בעניין ברכה אחרונה. האם באופן אוטומתי כשהברכה הראשונה היא מזונות האחרונה היא על המחיה, וכשהראשונה היא שהכל האחרונה היא בורא נפשות? אני יודע למשל באורז זה לא כך ( מזונות ואח"כ נפשות), האם אורז זה המקרה היחיד או שיש מאכלים נוספים שזה כך? 3. שאלה אחרונה בנושא אחר לגמרי. לאחרונה התחלתי לברך כשאני מתעורר בבוקר את ברכת מודה אני לפניך. בימים שיש לי שעה ברורה שעליי לקום בה אין לי שום בעיה ואני אומר זאת שניות ספורות מהרגע שאני מתעורר, אבל בימים שאני לא עובד או לא צריך לקום בשעה מסויימת, אני מתעורר לעיתים בבוקר אבל לא קם ומנסה להמשיך לישון, ובמקרה שאני לא מצליח להירדם אני נאלץ לקום ורק אז אומר את ברכת מודה אני לפניך. השאלה שלי היא מה לעשות במקרה כזה, האם הברכה לא נפסלת אם היא נאמרת זמן רב לאחר היקיצה? האם עדיף לומר אותה כבר כשאני מתעורר בבוקר בפעם הראשונה למרות שאני עלול להירדם שוב כעבור מספר דקות?
תשובה: לך. 1. בארוחה בה אין אוכלים לחם, יש לברך על כל סוג מזון (מבחינת הברכות) לחוד, כאשר סדר הברכות הוא 1) מזונות 2)בורא פרי הגפן 3) בורא פרי העץ 4) בורא פרי האדמה 5) שהכל נהיה בדברו 2. אכן, האורז הוא יוצא דופן, שאר המאכלים- מאכל שברכתו הראשונה "מזונות", הברכה אחריו "מעין שלוש" ("על המחיה"), מאכל שברכתו הראשונה "שהכל"- הברכה אחריו הינה "בורא נפשות.". 3. "מודה אני" איננו ברכה, ולכן אין לגבי אמירה זו מושגים של "ברכה לבטלה" או "ברכה שאינה צריכה" או "נפסל" וכו. הרעיון של "מודה אני" הוא חיבור לבורא העולם ברגע שאנו פוקחים עינינו משינת הלילה. לכן, אם בהתעוררות הראשונה בבוקר שכחת להגיד "מודה אני"- אמור אחר כך.
שאלה: קקללה על השכבה שלי בבית הספר: אני תלמידת שכבת יא בת 17 מבית ספר ממלכתי דתי בירושלים. מתחילת השנה 16 נערים ונערות שברו את רגליהם,5 נפצעו בפנים,ו3 ביד ימין ובחודש האחרון החלה מכת התעלפויות בה התעלפו כבר 4 בנות. דרשתי ממנהל בית הספר לבדוק את המזוזות שעל משקופי הדלות בשכבה, אך ברצוני לשאול האם יש משהו נוסף שניתן לעשות בכדי להסיר את הקללה?
תשובה: אינני יודע אם מדובר בקללה כדברייך, אבל אני מסכים איתך שיש לעשות משהו. חכמינו אמרו תפילה תשובה וצדקה מעבירים את רוע הגזרה, ולכן יש לפעול בשלושת הממדים הללו. להתפלל בכוונה שלא ישנו אירועים כאלו. להוסיף צדקה וחסד בתוך בית הספר למשל אפשר לבדוק אם יש תלמידים או תלמידות שצריכים עזרה בבית הספר או בבית. ואולי הכי חשוב לעשות חשבון נפש עמוק בבית הספר מה דורש תיקון ולהשתדל להשתפר בזה, אפשר להתחיל לבדוק האם היחסים בין התלמידים טובים או שמא יש לשון הרע, קללות עלבונות וזלזול בתלמידים מסוים. אם יש רב או דמות רוחנית בבית הספר כדאי לפנות אליו כדי לנסות ולחולל שינוי חיובי בבית הספר. על אדם שחווה אסונות או מקרים רעים לעשות חשבון נפש פנימי ולתקן את הדרוש תיקון ובזכות זה הקב"ה ישלח לכם בריאות הגוף והנפש. ברכה והצלחה. ירון דוראני.
שאלה: תתולעים במצות: שמרתי מצות מפסח עד עכשיו האם יש איתם בעיה של תולעים?? הרי אני רואה עליהם מעין אבקה. אביאל.
תשובה: יש בעית נגיעות במצות ישנות. צריך לבדוק אותן היטב.
שאלה: צצניעות:! יש לי בישיבה שיעור פרטני במתמטיקה ויוצא לפעמים אם אין עוד תלמידים שבאים אז אני לבד ובדרך כלל היא עושה את השיעור בחדר סגור )יש לציין שהיא לבושה צנועה והיא נשואה) האם ישנה בעיה עם כך? ב וישר כוח
תשובה: אם הכיתה איננה נעולה, ויש סיכוי סביר (ודבר זה קורה מדי פעם) שמישהו יפתח את דלת הכיתה במהלך השיעור- אין בעיה.
שאלה: חחטאי נעורים: חזרתי בתשובה לפני שנתיים, עישנתי תקופה של כמה שנים, ובתקופה הזאת כל שבת הייתי מלא רגשות אשמה על זה שאני מעשן בשבת ותמי ייחלתי ליום בו אני יצליח לשמור שבת, הבעיה היא היום שיש לי רגשות אשם שתוקפות אותי לפעמים על כך שעשיתי עוונות חטאים ופשעים פעם, לא הייתי עבריין אבל כן הייתי אלים, מאוד אלים, לא התאקלמתי בבית ספר החדש, הרגשתי את עצמי זר למרות שבסביבה הקודמת זה לא היה כך ופיתחתי יחס עוין כלפי הסביבה, תקפתי הרבה מאוד אנשים עד כדי כך שחלק הגיעו לטיפול נמרץ וחלק אישפוזים רגילים לאחד נגרם נכות, הוא תבע אותי, הנכות נגרמה בחלל הפה, לא היה לי כסף לשלם, ושילמתי לו סכום קטן מאוד בעת היותי בגיר, עברו שנים והשתנתי לפני שחזרתי בתשובה, את החוויות במקומות הסגורים החליפו לימודים אקדמיים וסביבה טובה, אני יודע שאני יענש על זה, אז חשבתי שאין בזה שום דבר רע כי הושפעתי מסביבה שנהגה לפתור דברים בדרך אלימה וגם לי היו מרביצים אבל היום אני מבין את חומרת הדברים, יש להדגיש שקיבלתי ייסורים קשים על המעשים ושעשיתי, אלו דברים אני יכול לעשות על מנת לתקן זאת?,
תשובה: יש מעשים חיוניים מאוד לעשות כדי שתשובתך תהיה שלמה. הראשון שבהם הוא לשנות לגמרי את הסיפור שאתה מספר על עצמך. לא בתחום העובדות. אלו כנראה העובדות. אולם בתחום המנגינה. ספר את הסיפור שלך לא רק במנגינה של ייאוש וכאב, אלא במנגינה אחרת לגמרי: היית בבוץ ויצאת ממנו  פגעו בך, פגעת באחרים - ויצאת מזה  אתה היום במקום אחר: מאיר, אופטימי, בעל אפשרויות רבות לתיקון. כל זה צריך למלא אותך שמחה גדולה. לא ייאוש. הסיפור הזה חיוני ממש, כי רק ממנו תבוא הצמיחה הגדולה והאור המאיר. זה גם התיקון הגדול ביותר של העבר. אין תיקון גדול יותר מאשר המתקה, כלומר: הפיכת הנפילות למניע העיקרי של הצמיחה. זו אחת המשמעויות של "זדונות נהפכות לזכויות", ואתה יכול להפך את הכל. ואז, מתוך ההארה, קבל על עצמך לעשות דבר מה מיוחד בתחומים של בין אדם לחבירו, וכך תעשה את עצמך טוב יותר ואת העולם טוב יותר, וכאמור - תמתיק את נפילות העבר בצמיחות הגדולות שיתאפשרו לך. האם אתה יכול ללכת בדרך זו? ובהצלחה
שאלה: בביו תות: קודם כל- ישר כח על העשיה הברוכה! שנית- בעניין התותים- עד כמה נדרשת בדיקה? כי קנינו תותים של חברה בשם "ביו תות", השרינו אותם במים ולא מצאנו כלום- אפשר להסתמך על זה?
תשובה: בדקנו גם את מגדלי הביו תות ושם נמצא השנה נגיעות מצ"ב קישור לסרטון
שאלה: אאמונה בה  - איך להסביר לחניכות: החניכות שלי שואלות אותי שאלות על אמונה, אבל אני לא חושבת שאני באמת הכתובת הנכונה בשבילהן! אני לא יודעת מה לענות, אני לא רוצה להגיד להן דברים שיפגעו בהן, י באמונה באיזשהו מקום צריכה גם לבוא מהן. הן שאלו אותי איך אני יודעת שיש ה, אבל איך אפשר להסביר דבר כזה? זאת הרגשה - זאת אמונה, אני לא מצליחה להסביר למה אני מרגישה אתזה אני פשוט יודעת שהוא שם! אני מרגישה אותו בכל דבר, בכל שנייה! אז אני אני אמןורה להעביר להן פעולות עלזה? מה אני אומרת להן? הן בשבט מעלות, חניכות בוגרות בטירוף!!
תשובה: לך. אני מציע שתגידי להן שקשה לך לתת להן הסבר טוב ומספיק, אע"פ שלך הדברים ברורים, ותזמיני מישהו (רב מהישוב, מחנך, אברך או כל מי שיכול לדבר איתן בצורה הטובה ביותר) שיענה להן על השאלות
שאלה: בביטול תור לרופא: האם ביטול תור לרופא מספר שעות לפני, לדוגמה באתר האינטרנט של כללית יש אפשרות לבטל תמיד את התור, האם זה נחשב כגזל? יש פעמים שמתקשרים מהמרפאה יום לפני לוודא שמגיעים, אז אישרתי ולאחר מכן (בשעות הלילה) ביטלתי את התור דרך האינטרנט והאם אי הגעה לתור ללא ביטול מראש נחשבת גזל? ואם אלו נחשבים כגזל, מה עלי לעשות? בנוסף, האם "עשה לך רב", אני לא מבין בזה בכלל, האם אני צריך לשלם לרב? סלח לי על הבורות ומחילה מכבודך, פשוט אף פעם לא ידעתי ואני רוצה לעשות לי רב
תשובה: וברכת ד  אם כללית מאפשרת לבטל תורים מספר שעות, אין בכך גזל. אבל אם הם מקפידים, כגון רופאים מקצועיים יש בכך גזל. אם היו מקרים שהבוטלו תורים בזמן איסור, צריך להתקשר להנהלת הרופאים ולשאול מה לעשות. הם אחראים על כך. עשה לך רב הכוונה להתקשר לרב שתמיד יכול לעזור בשאלות והדרכה, וכמו כן הוא מכיר אותך ויודע מה אתה יכול לעשות ומה לא. על כן יש לכך חשיבות גדולה. עדיף אם אפשר למצוא רב באזור מגורך. באופן עקרוני המשנה אומר שיש לשלם לרב, אבל בימינו אין תשלומים לרב, ועדיף לא להכנס לשאלה זו, על כן אם יש רב שרוצה כסף על הזמן שהוא מקדיש לך, נראה שעדיף להתרחק מכך. אלא למצוא את האיש שמתאים לך ואתה מוצא אתו שפה משותפת. בהצלחה שבת יהודה הלוי עמיחי מכון התורה והארץ כפר דרום אשקלון
שאלה: דדיני כשרות: תהיתי לגבי מצב בו פלוני נאלץ לאכול לא כשר (בשעת מצוקה או מחסור), האם עליו לברך על האוכל? אם אסור, איפה כתוב משהו בנושא? בנוסף, אם כבר חטאתי, משמע, אכלתי ונהניתי מאוכל לא כשר, האם עליי להתייסר על כך או שעדיף שאנצל את האנרגיה הזו לעבודת השם? (למשל, במקום להתייסר, להתפלל ולבקש סליחה) אור.
תשובה: וברכת ד  אדם שטעה ואכל יעשה תשובה, והיא מורכבת מעזיבת החטא, חרטה, קבלה, וידוי. נראה שכל השלבים האלו אתה כבר עשית. אולם יש פוסקים שצריך גם תשובת המשקל, דהיינו על חומר המעשה. וכמו שדוד המלך אמר וחטאתי לנגדי תמיד. ומאידך אסור שהחטא ימנע את הצמיחה ועליה מחדש. על כן יש לשלב בין הדברים, לתת צדקה ואם אפשר גם להתענות (תלוי בבריאות) לפחות פעם בשבוע במשך שלש שבועות, אם קשה התענית ראוי לפדותה בצדקה ולתת לעניים. ולהשתדל לכ הזמן להזכיר את המעשה בוידויי התפילה. כמו כן כדאי ללמוד הלכות מאכלות אסורות, ולהיות בקי בהם. בהצלחה שבת יהודה הלוי עמיחי מכון התורה והארץ כפר דרום אשקלון
שאלה: ששירת נשים: אני סבתא שאוהבת לשיר. שואלת האם יש אפשרות להשתתף במקהלה שמשתתפים בה גברים ונשים יחד? השירה שלי נבלעת בתוך שירת המקהלה. חשוב לציין כי השירה נותנת לי שמחה.סוג של תרפיה. לתשובתך מצפה.
תשובה: אין אפשרות להתיר לך להשתתף במקהלה כזאת. היתה אפשרות למצוא היתר דחוק למקהלה ששרה שירי קודש לכבוד ד. היתר דחוק מאוד. אבל לשיר סתם שירים גם אם הם יפים ונעימים, אין כל היתר. עייני תשובה מפורטת:
שאלה: קקיבוע: ב"ה בקשר לקיבוע בפה ואיסור חמץ- האם עליי להיזהר שמא אכלתי חם וזה מבלעי ומפליט ולפני פסח לא לאכול משהו חריף חם 24 שעות ואז הטעם פגום? או שאין מה לחשוש משום שאין יד סולדת?. אני תמיד לא חששתי עד ששמעתי שיעור שבו הרב אמר שיש מקום לחשוש לנ"ל.
תשובה: כל החומרים שמהם עושים קיבועים בפה הם חמורים שאינם בולעים. לכן אין צורך להחמיר מעבר לנקיון יסודי של הפה לפני פסח. וכן אחרי בשר ולפני אכילת חלב
שאלה: ככשרות: האם אני יכולה לבשל אטריות בסיר בשרי, כשאני משתמשת באטריות אח"כ להכנת תבשיל חלבי?
תשובה: אם את ספרדיה או נשואה לספרדי יש מקילים. לאשכנזים זה אסור אף בדיעבד.
שאלה: גגוש קטיף: קודם כל, על זה שאתם עונים ככה על שאלות! מקום מעולה!, זה עוזר לי הרבה! אני מדריכת שבט מעלות, ועכשיו יש את יום גוש קטיף, אני רוצה להעביר להן את המסר על מה שהיה כי הן היו ממש קטנות כשזה קרה ובטח לא זוכרות אתזה, אני לא יודעת איך להעברי להן את זה בדרך הנכונה, אני בטוחה שיש שאלות יותר חשובות מזאתי. אבל אני באמת לא יודעת ואני לא רוצה לעשות טעות ולהעביר אתזה בצורה לא נכונה.!
תשובה: המסר צריך להיות סביב הבנין של היישובים וכוח העמידה שלהם: חלוציות, מסירות נפש למען התיישבות בארץ ישראל. גבורה ויכולת עמידה בתנאים קשים. לא כדאי עם ילדות אלו לעסוק בדברים השליליים. בשנים הבאות, בגיל יותר מבוגר, נספר להם על הקושי והכאב הנורא של הגירוש. עייני בקישור להלן - יש שם הרבה הצעות וחומרים
שאלה: ששעון מד טמפרטורה בשבת: האם ניתן לענוד שעון יד שיש בו מד טמפרטורה, כך שהתצוגה משתנה במהלך השבת ע"פ טמפרטורת הסביבה וחום היד?
תשובה: הגדרת המלאכה במקרה אותו אתה מתאר היא "מלאכה שאין מתכוון", כלומר: מלאכה מותרת (ענידת השעון), אשר עשויה להביא לתוצאה אסורה (שינוי הטמפרטורה). שיטת ר  שמעון בר יוחאי אשר נפסקה להלכה הינה שמלאכה כזו מותרת. אלא שגם הוא מודה שבמקרה בו התוצאה הינה ודאית   "פסיק רישא", אסור לעשות כן בשבת. לצורך ההדגמה, בדין פתיחת מקרר בשבת. אם נשארה נורה מופעלת, כל פתיחה של המקרר תדליק את הנורה באופן ודאי ולכן אסור. ברם במקרר בו יש תרמוסטט העשוי להפעיל את המאוורר עם פתיחת המקרר, אין זה מונע מעיקר הדין לפתחו בשבת מאחר וזוהי לא תוצאה ודאית. לכן במקרה שלנו, אם ההשפעה של שימת השעון על היד היא מיידית וודאית, ורואים תוצאה ישירה של שינוי הטמפרטורה - יש בעיה להשתמש בו בשבת, אחרת מותר. אופציה לפתור את הספק הינה לכסות את התצוגה של הטמפרטורה במדבקה וכדומה. כך אתה מוכיח שאינך מעוניין בטמפרטורה   "פסיק רישא דלא ניחא ליה", ובמקרים מסויימים כמו במקרה הנ"ל זה מותר (בדין שהוא מדרבנן עם צרוף נוסף של דבר שעושה את המלאכה קלה יותר, כגון כאן שהיא נעשית כלאחר יד). (התשובה ניתנה מהרב רונן נויבירט) רבני ורבניות בית הלל עונים לשו"ת גם בפייסבוק
שאלה: תתבניות תנור בשרי וחלבי: היו לי 3 תבניות אפיה לתנור. עם הזמן לצערי בכולן חלה טעות. 1. בשרי שאפיתי בו פיצה (בתנור חלבי), עם נייר אפיה, אבל לא בטוחה שלא נגע כלל בתבנית 2. חלבי שאפיתי בו קציצות בתנור בשרי (גם על נייר אפיה, אבל יצאו מעט נוזלים שהרטיבו את התבנית) 3. חלבי בתנור בשרי (לא זוכרת מה נאפה) האם מותר להכשירן בדרך כלשהי?
תשובה: וברכת ד  1.2. אין דרך להכשיר. 3. אין בעיה. בהצלחה שבת יהודה הלוי עמיחי מכון התורה והארץ כפר דרום אשקלון